b'\n_START_ARTICLE_\nKraujas Drakulai\n_START_SECTION_\nTurinys\n_START_PARAGRAPH_\n1920 m. Vampyras grafas Drakula mir\xc5\xa1ta ir kad i\xc5\xa1gyvent\xc5\xb3, turi i\xc5\xa1gerti nekalto \xc5\xbemogaus kraujo. Tarno Antono sumanymu, jis persikelia i\xc5\xa1 Transilvanijos \xc4\xaf Italij\xc4\x85, nes grafo pilies reputacija jau kur\xc4\xaf laik\xc4\x85 baugina aplinkinius gyventojus, be to, jie tikisi, kad \xc4\x8dia, kataliki\xc5\xa1kame kra\xc5\xa1te. rasti nekalt\xc5\xb3j\xc5\xb3 bus lengviau._NEWLINE_Atvyk\xc4\x99s Drakula susipa\xc5\xbe\xc4\xafsta su bankrutuojan\xc4\x8diu \xc5\xbeemvald\xc5\xbeiu markizu De Fiore, turin\xc4\x8diu 4 dukteris ir norin\xc4\x8dio jas i\xc5\xa1tekinti u\xc5\xbe pasiturin\xc4\x8di\xc5\xb3 aristokrat\xc5\xb3. I\xc5\xa1 keturi\xc5\xb3 jo dukter\xc5\xb3 dvi viduriniosios dalinasi vienu meilu\xc5\xbeiu, tarnu Mario, tuo tarpu vyresnioji ir jauniausioji yra nekaltos. Drakula pradeda nuo vidurini\xc5\xb3j\xc5\xb3 dukter\xc5\xb3, ta\xc4\x8diau nuo \xe2\x80\x9enekalto kraujo\xe2\x80\x9c jam darosi vis blogiau. Galiausiai eil\xc4\x97 ateina vyriausiajai seseriai, ta\xc4\x8diau tada Mario su\xc5\xbeino, kas yra grafas ir kokie jo ketinimai, tod\xc4\x97l nusprend\xc5\xbeia j\xc4\xaf nu\xc5\xbeudyti...'